sasicodes/solvari-1 huggingface dataset:
அந்தக் கொடியை காலித் பின் வலீத் ரழி அவர்களின் கைகளில் சேர்க்கும் பொழுது காலித் பின் வலீத் ரழி அவர்களே தயவுசெய்து இந்தக் கொடியைப் பிடித்துக் கொள்ளுங்கள்.
இந்த மிகவும் இக்கட்டான சூழ்நிலையில் உங்களால் தான் தலைமைப் பொறுப்பை ஏற்று அதனை செவ்வனே நிறைவேற்ற முடியும் என்று அவர் கோரிக்கை வைத்தார்.
கைகளில் கொடியைப் பிடித்துக் கொண்டு என்னருமைத் தோழரே இது இக்கட்டான சூழ்நிலை என்பதை நானறிவேன் ஆனால் என்னை விட நீங்கள் தான் இறைநம்பிக்கையில் முந்திக் கொண்டவரும் இன்னும் பத்ருப் போரில் கலந்து கொண்ட அனுபவமிக்கவரும் கூட.
கீழே விழுந்த அந்தக் கொடியை தங்களது கைகளில் சேர்ப்பித்து விட வேண்டும் என்ற நோக்கமல்லாது வேறு நோக்கத்திற்காக நான் அதனை எடுத்துக் கொள்ளவில்லை.
தயவு செய்து இந்தக் கொடியைப் பெற்றுக் கொண்டு தலைமைப் பொறுப்பை ஏற்றுக் கொள்வதன் மூலம் இந்த இக்கட்டான சூழ்நிலையை தங்களது அனுபவம் மற்றும் செயல்திறன் திட்டமிடும் ஆற்றல் மூலம் சமாளித்துக் காட்டுங்கள் என்று வேண்டிக் கொண்டார்.
தலைமைப் பொறுப்பை ஏற்றுக் கொள்ளுதல் இராணுவத் தந்திரங்கள் மூலமாக எதிரிகளை அச்சுறுத்தக் கூடிய தலைவர் ஒருவர் தான் இப்பொழுது நமது வீரர்களுக்கு தேவைப்படுகின்றார்.
எதிரிகளைத் துவம்சம் செய்யும் திட்டங்களுடன் நமது வீரர்களை வழிநடத்திச் சென்று எதிரிகளை நிலைகுலையச் செய்வதன் மூலம் நமது வீரர்கள் சற்று மனவலிமை பெற்றுக் கொள்ளும் சந்தர்ப்பத்தை ஏற்படுத்துங்கள் என்று கேட்டுக் கொண்டார்.
பின் படையினரின் பக்கம் திரும்பிய அவர் என்னருமைத் தோழர்களே காலித் பின் வலீத் ரழி அவர்களை நமது தலைவராக நீங்கள் ஏற்றுக் கொள்கின்றீர்களா?
அவர்கள் அனைவரும் ஒருமித்த குரலில் காலித் பின் வலீத் ரழி அவர்கள் எங்களுக்கு தளபதியாகப் பொறுப்பேற்பதில் சந்தோஷமே என்று கூறினார்கள்.
இப்பொழுது கொடியைக் கைகளில் ஏந்திக் கொண்ட காலித் பின் வலீத் ரழி அவர்கள் முஸ்லிம் படைக்குத் தலைமைப் பொறுப்பை ஏற்றுக் கொண்டார்.
மிகவும் உக்கிரமாக நடந்த அந்தப் போரில் காலித் பின் வலீத் ரழி அவர்கள் ஒரு வாள் உடைந்து போக இன்னொரு வாளை மாற்றி மாற்றி இவ்வாறாக அந்தப் போரில் ஒன்பது வாள்களைப் பயன்படுத்தி எதிரிகளைத் துவம்சம் செய்தார்.
திடீர் திடீர் என வந்து போர்க்களத்திற்குள் குதித்த முஸ்லிம்களைப் பார்த்த ரோமப் படைகள் புதிய படைப் பிரிவு வந்து கலந்து கொண்டிருக்கின்றது என்று நினைத்து அச்சத்திற்குள்ளாயினர்.
ரோமப் படைவீரர்களின் இந்த மனநிலைத் தடுமாற்றத்தைத் தங்களுக்கு சாதமாகப் பயன்படுத்திக் கொண்ட காலித் பின் வலீத் ரழி அவர்கள் எதிரிகளின் வளையத்திலிருந்து தனது படைவீரர்களை பாதுகாப்பான பகுதிக்கு அனைவரையும் அப்படியே ஒதுக்கி அழைத்துச் சென்று விட்டார்கள்.
அந்த வெற்றிப் போதையானது எண்ணி விடக் கூடிய அளவிற்கு இருந்த முஸ்லிம்களையும் வெகு எளிதாக வெற்றி பெற்று விடலாம் என்ற போதையை ஏற்றி இருந்தது.
இறைவன் காலித் பின் வலீத் ரழி அவர்களுக்கு வழங்கியிருந்த அந்த ஆற்றல்களும் திட்டமிடல்கள் வீரம் நிலைகுலையாத தன்மை ஆகியவற்றின் காரணமாக எதிரிகளை வென்றெடுக்கக் கூடிய ஆற்றலைத் தந்திருந்தான்.
முதல் நாள் போரிலேயே காலித் பின் வலீத் ரழி அவர்கள் ஒரு வாள் உடைந்து போக மறுவாள் என்று ஒன்பது வாள்களை அவர் மாற்றி மாற்றி போர் செய்தததைப் பார்த்து விட்ட ரோமர்கள் இனி நாம் ஒருக்காலும் வெற்றி பெற முடியாது என்ற நிலைக்கு வந்து விட்டனர்.
இரண்டாவது நாள் போரில் எதிரிகளுக்கு அச்சத்தை ஊட்டி அந்த அச்சத்தைத் தனக்கு சாதகமாகப் பயன்படுத்திக் கொண்டதோடல்லாது தனது படைவீரர்களை மீண்டும் ஒருங்கிணைத்து எதிரிகளின் தாக்குதல்களிலிருந்து பாதுகாப்பான இடத்திற்கு நகர்த்திச் சென்றதையும் அவர்கள் கண்டு விட்டு இனி வெற்றி என்பது இல்லை என்ற முடிவுக்கே வந்து விட்டனர்.
மோசமான மிகவும் ஆபத்தான இந்தச் சூழ்நிலையில் தனது படைவீரர்களை ஒருங்கிணைத்து அவர்களைப் பாதுகாப்பான இடத்திற்கு நகர்த்திச் சென்றதோடல்லாமல் எதிரிகளையும் நிலைகுலையச் செய்த காலித் பின் வலீத் ரழி அவர்களின் திட்டம் இன்றைக்கும் உலகப் போர் வரலாற்றில் மறக்க முடியாத சம்பவங்களாகப் பதிவு செய்யப்பட்டிருக்கின்றன.
மக்க்கா வெற்ற்றி காலித் பின் வலீத் ரழி அவர்கள் இஸ்லாத்தை ஏற்றுக் கொண்ட பின்பு நடந்த முக்கியமான நிகழ்ச்சி மக்கா வெற்றியாகும்.
இந்தப் போரில் காலித் பின் வலீத் ரழி அவர்களை பனூ சலீம் பனூ கஸீமா பனூ ஃகஃப்பார் மற்றும் பனூ ஜஹீனா ஆகிய குலங்களை ஒருங்கிணைத்த படைப்பிரிவுக்கு தளபதியாக நியமித்து மக்காவின் கதா என்ற பகுதியின் வழியாக நுழையும்படிப் பணித்தார்கள்.
இன்னும் மக்காவிற்குள் நுழையும் சமயத்தில் மக்கா வாசிகளில் எந்தக் குலமாவது உங்களை எதிர்த்தால் என்னுடைய அனுமதியைப் பெற்றுக் கொண்ட பின்பு அவர்களுடன் போர் புரியுங்கள் எந்த எதிர்ப்பும் இல்லை என்று சொன்னால் எந்த நிலையிலும் போரை நீங்களாகத் துவங்க வேண்டாம் என்றும் இறைத்தூதர் ஸல் அவர்கள் காலித் பின் வலீத் ரழி அவர்களுக்கு அறிவுரை கூறி அனுப்பி வைத்தார்கள்.
இன்னும் உங்களது ஒவ்வொரு முயற்சியிலும் இந்தப்புனித நகரத்தில் எந்தவித இரத்தமும் சிந்தப்படக் கூடாது இந்த நகரத்தின் புனிதத் தன்மை கெட்டு விடாது பாதுகாப்பதில் குறியாக இருக்க வேண்டும் என்றும் அறிவுறுத்தினார்கள்.
இருப்பினும் இக்ரிமா பின் அபீ ஜஹ்ல் சஃப்வான் பின் உமைய்யா சஹ்ல் பின் அம்ர் ஆகியோரின் தலைமையில் திரண்ட மக்கத்து குறைஷி வாலிபர்கள் காலித் பின் தலைமையில் மக்காவிற்கு நுழைந்து கொண்டிருந்த படைப்பிரிவை தடுத்து நிறுத்தும் நோக்குடன் கந்தமா என்ற இடத்தில் திரண்டார்கள்.
முஸ்லிம்களின் படைப்பிரிவுக்கு காலித் பின் வலீத் ரழி அவர்கள் தலைமை தாங்கி வருவதைக் கண்ட அவர்கள் தாங்கள் வெற்றி பெறுவோம் நம்பிக்கையை இழந்த அவர்களது வாள்களும் ஆயுதங்களும் ஏன் பாதங்களும் கூட ஆட்டம் கண்டன.
மக்காவை வெற்றி கொண்டபின் முழு மக்காவையும் தனது கட்டுப்பாட்டில் எடுத்துக் கொண்ட இறைத்தூதர்ஸல் அவர்கள் பின்னர் கஃபாவிற்குள் நுழைந்தார்கள்.
இறைத்தூதர் ஸல் அவர்களது இந்த பரந்த மனம் படைத்த அறிவிப்பின் காரணமாக அப்பாஸ் ரழி அவர்களின் உதவியுடன் இறைத்தூதர் ஸல் அவர்களின் கவனத்தைக் கவர்ந்த அபூசுஃப்யான் அவர்கள் இறைத்தூதர்ஸல் அவர்களின் திருக்கரங்களைப் பற்றிக் கொண்டு முழு மனதுடன் இறைமார்க்கத்தை ஏற்றுக் கொண்டார்கள்.
முஸ்லிம்கள் புடை சூழ இறைத்தூதர் ஸல் அவர்கள் ஸீ தவா என்ற பெருவெளியில் நின்று கொண்டிருந்த பொழுது அவர்களது கண்களிலிருந்து ஆனந்தக் கண்ணீர் ஆறாய் ஓடியது.
ஆனால் அதே நகரம் இன்றைக்கு தனது இறக்கையைத் தாழ விரித்துக் கொண்டு தன்னை வரவேற்கத் திரண்டு நிற்பதை இட்டு ஆனந்தக் கண்ணீர் வழிந்தோடிக் கொண்டிருந்தது.
இதே நகரத்தில் தானே லாத்தையும் உஸ்ஸா வையும் தங்களது இணைத் தெய்வங்களாகப் பிரகடனப்படுத்திக் கொண்டும் இதனை ஏற்க மறுத்து ஓரிறைக் கொள்கையை ஏற்றுக் கொண்ட முஸ்லிம்களை சொல்லொண்ணா துயரத்திற்கு ஆளாக்கியதோடு அதில் சிலரது இரத்தத்தையும் இந்தப் புனித பூமியில் ஓட்டிய இவர்கள் தான் இன்றைக்கு தங்களுக்கு முஹம்மது அவர்கள் மன்னிப்பு வழங்க மாட்டாரா?
இந்த மாற்றத்தை ஏற்படுத்தித் தந்த இறைவனுக்கு நன்றி செலுத்துமுகமாக இறைத்தூதர் ஸல் அவர்கள் சிரம் பணிந்து வெற்றியை அளித்த இறைவனுக்கு நன்றி கூறினார்கள்.
இந்த இடத்தில் தான் மக்கத்துக் குறைஷிகளும் இணைவைப்பாளர்களும் அபயம் தேடி இருந்து கொண்டு அங்கு உஸ்ஸா என்ற தெய்வத்திற்கு சிலை எடுத்து கோயில் ஒன்றையும் நிர்மாணித்து வைத்திருந்தனர்.
இணைவைப்பாளர்களின் இந்த கோயிலையும் அவர்கள் அபயம் புகுந்திருந்த அந்த கோட்டையையும் தகர்த்தெறியுமாறு காலித் பின் வலீத் ரழி அவர்களின் தலைமையின் கீழ் சென்ற படைக்கு உத்தரவு பிறக்கப்பட்டது.
அதிலும் போர்க்குணம் படைத்த பயமறியாது போரிடக் கூடிய கன்னானா மற்றும் மஸார் குலத்தவர்களிடையே இந்த போர் நடவடிக்கை மிகப் பெரிய தாக்கத்தை ஏற்படுத்தியது.
மேலும் இந்த உஸ்ஸா தெய்வத்திற்காக கட்டப்பட்ட கோயில் பனூ ஹிஸாம் குலத்தின் துணைக் கோத்திரமான பனூ ஷைபான் குலத்தின் பாதுகாப்பின் கீழ் இருந்து வந்தது.
மாறாக அது இணைவைப்பின் கோட்டையாகத் திகழ்ந்து கொண்டிருந்ததால் இறைநிராகரிப்பாளர்கள் வெகு எளிதாக அதனைக் கைப்பற்ற முஸ்லிம்களை விட்டு விட மாட்டார்கள்.
ஆனால் காலித் பின் வலீத் ரழி அவர்களும் அவர்களது படையினரும் கொண்ட இறைநம்பிக்கையின் தாக்கத்தால் அந்தக் கடுமையான பணியை மிக இலகுவாக முடித்துக் காட்டினார்கள்.
புகழுக்குரிய நாயனான அல்லாஹ் உனது தரத்தைத் தாழ்த்தி விட்டான் எனது கைகளினால் உன்னைச் சிறுமைப்படுத்தி விட்டான் என்று முழங்கிக் கொண்டே அதனைத் துண்டு துண்டாக ஆக்கிய காலித் பின் வலீத் ரழி அவர்கள் பின் அந்தத் துண்டுகளை ஒன்றிணைத்து தீ வைத்துக் கொளுத்தி விட்டார்.
மக்கா வெற்றிக்குப் பின் மக்காவைச் சுற்றிலும் உள்ள பகுதிகளுக்கு இஸ்லாத்தின் தூதைப் பற்றி எடுத்துச் சொல்வதற்காக பல்வேறு குழுக்கள் அனுப்பப்பட்டன.
அவ்வாறு இவரின் தலைமையின் கீழ் அனுப்பப்பட்ட குழுவில் பைஅத்துர் ரிழ்வான் என்ற வரலாற்றுச் சிறப்பு மிக்க ஒப்பந்தத்தின் பொழுது கலந்து கொண்ட மதிப்புமிக்க நபித்தோழர்களான அப்துர் ரஹ்மான் பின் அவ்ஃப் ரழி அப்துல்லா பின் உமர் ரழி போன்றவர்கள் இருந்தார்கள்.
காலித் பின் வலீத் ரழி தலைமையில் ஒரு குழு அவர்களது நகரத்தை நெருங்கிக் கொண்டிருப்பதைப் பார்த்த அந்த நகரத்து மக்கள் நகரை விட்டு வெளியே ஆயுதங்களுடன் வந்து நின்றனர்.
அவ்வாறு நின்ற அந்த மக்களைப் பார்த்து காலித் பின் வலீத் ரழி அவர்கள் நீங்கள் இஸ்லாத்தை ஏற்றுக் கொள்ள விரும்புகின்றீர்களா?
ஆனால் இந்த உத்தரவுக்கு அப்துர் ரஹ்மான் இப்னு அவ்ஃப் ரழி மற்றும் அப்துல்லா பின் உமர் ரழி போன்ற நபித்தோழர்கள் சம்மதம் தெரிவிக்கவில்லை.
இன்னும் அந்த மக்கள் இஸ்லாத்தை ஏற்றுக் கொண்டு முஸ்லிம்களாகி விட்டவர்கள் என்று நாங்கள் கேள்விப்படுகின்றோம் என்றும் இருவரும் காலித் பின் வலீத் ரழி அவர்களிடம் கூறினார்கள்.
தயக்கமில்லாது நாங்கள் முஸ்லிம்கள் என்று அவர்கள் கூறியிருக்கலாமே என்று காலித் பின் வலீத் ரழி அவர்கள் தனது தோழர்களிடம் கருத்துத் தெரிவித்தார்கள்.
அவர்கள் பயன்படுத்தி சாபியீன்கள் என்ற வார்த்தை மூலம் அவர்கள் இஸ்லாத்தை விரும்பவில்லை என்றல்லவா தெரிகின்றது என்றும் கேட்டார்கள்.
இமாம் இப்னு தமீமா அல்லாமா ஐனி மற்றும் ஹாபிஸ் இப்னு ஹஜர் போன்ற அறிஞர் பெருமக்கள் கூறுவதாவது அந்த பனூ குஸமா கோத்திரத்து மக்கள் நாங்கள் முஸ்லிம்கள் தான் என்ற பதிலைத் தெளிவாகத் தெரிவித்திருக்க வேண்டும் என்று கருத்துத் தெரிவித்துள்ளார்கள்.
இது தான் ஒரு படைத்தளபதியின் அடிப்படைக் குணாதிசயங்களும் பண்புகளுமாகும் அவர்கள் தங்களது நேரங்கள் விரையமாகுவதை விரும்ப மாட்டார்கள்.
எனவே தான் அவர்கள் தங்களது உதடுகளில் சாபியீன்கள் என்ற வார்த்தையை மொழிந்ததுடன் இவர்கள் இஸ்லாத்தை விரும்பவில்லை என்பதை முடிவெடுத்து விட்டார் இன்னும் எந்த முஸ்லிமும் நான் இறைநம்பிக்கை கொண்டவனல்லன் என்ற பொருள் கொண்ட வார்த்தையை என்றைக்கும் மொழிய மாட்டான்.
பனூ குஸாமா குலத்தவர்களின் இந்த தவறான நடவடிக்கையின் காரணமாக அவர்கள் கடுமையான உயிர்ச் சேதங்களையும் பொருட் சேதங்களையும் அடைந்து விட்டார்கள்.
இறைத்தூதர் ஸல் அவர்கள் இந்த சம்பவத்தைக் கேள்விப்பட்டு மிகவும் வருத்தமடைந்த போதிலும் காலித் பின் வலீத் ரழி அவர்களை எந்த விதத்திலும் குற்றப்படுத்திப் பார்க்கவில்லை.
ஏனெனில் இது முற்றிலும் தவறான புரிந்துணர்வின் காரணமாக எழுந்த நடவடிக்கை தான் என்பதை இறைத்தூதர் ஸல் அவர்கள் புரிந்து கொண்டது தான் காரணமாகும்.
பனூ குஸாமா குலத்தவர்களுக்கு ஏற்பட்ட உயிர்ச்சேதங்களுக்கும் இன்னும் பொருட்சேதங்களையும் ஈடு செய்யும் பொருட்டு பொருட்களையும் செல்வங்களையும் கொடுத்து அதற்கு ஈடுசெய்து விட்டு வருமாறு இறைத்தூதர் ஸல் அவர்கள் அலி ரழி அவர்களை அனுப்பி வைத்தார்கள்.
இந்த சம்பவத்திற்குப் பின்பும் இறைத்தூதர் ஸல் அவர்கள் பல போர்களுக்கு தளபதியாக நியமித்து காலித் பின் வலீத் ரழி அவர்களை அனுப்பி வைத்திருக்கின்றார்கள் என்பதன் மூலம் காலித் பின் வலீத் ரழி அவர்களின் சிறப்புக்களை நாம் அறிந்து கொள்ள முடிகின்றது.
மக்கா வெற்றிக்குப் பின்னர் இறைத்தூதர் ஸல் அவர்கள் இந்தக் குலத்தவர்களது நடவடிக்கைகளுக்குப் பதில் நடவடிக்கை எடுக்க விரும்பினார்கள்.
எனவே இந்தக் குலத்தவர்களுக்கு எதிரான இந்தப் போரில் கலந்து கொள்வதற்காக பத்தாயிரம் பேர் கொண்ட படை ஒன்று மதீனாவில் இருந்து வந்திறங்கியது.
இதில் முஹாஜிர்களுக்குத் தலைவராக உமர் ரழி அவர்களும் அவ்ஸ் குலத்தைச் சேர்ந்த அஸீத் பின் ஹீஸைர் ரழி அவர்கள் கொடியை ஏந்திக் கொள்பவராகவும் சஅத் பின் இபாதா ரழி அவர்கள் கஸ்ரஜ் குலத்தவர்களுக்கும் இன்னும் காலித் பின் வலீத் ரழி அவர்கள் பனூ சலீம் குலத்தவர்களுக்கும் தலைவர்களாக நியமிக்கப்பட்டார்கள்.
இதனைப் பார்த்த இறைத்தூதர் ஸல் அவர்களின் தோழர்கள் நிச்சயம் நாம் வெற்றி பெற்று விடுவோம் என்ற உறுதியான நம்பிக்கைக்கு வந்து விட்டார்கள்.
ஆனால் இதற்கு முன் நடைபெற்ற பல போர்களில் கலந்து கொண்ட முஸ்லிம்களின் எண்ணிக்கை குறைவாக இருந்த போதிலும் இறைவனின் உதவியினால் தான் நாம் அந்த வெற்றியைப் பெற்றுக் கொள்ள முடிந்தது என்ற நம்பிக்கைக்கு அவர்கள் வராமல் நாம் எண்ணிக்கையில் அதிமாக உள்ளதால் கண்டிப்பாக வெற்றி பெற்றே தீருவோம் என்ற தவறான முடிவுக்கு வந்ததன் காரணமாக இறைவன் அங்கு சோதனையை அவர்களுக்கு ஏற்படுத்தினான்.
உங்களைப் பெருமகிழ்ச்சி கொள்ளச் செய்த உங்களுடைய அதிகமான மக்கள் தொகை உங்களுக்கு எவ்விதப் பலனும் அளிக்கவில்லை மிகவும் பரந்த பூமி உங்களுக்கு அப்போது சுருக்கமாகி விட்டது.
நாம் வேரறுக்கப்பட்டு விட்டோம் என்று எண்ணுமளவுக்கு இறைநிராகரிப்பாளர்களின் தாக்குதல்கள் இருந்தன இன்னும் இந்தத் தாக்குதல்களைச் சமாளிக்க இயலாத முஸ்லிம்கள் எதிர்த்தாக்குதலைத் தொடுப்பதை விட்டு விட்டு விரண்டோட ஆரம்பித்தார்கள்.
குதிரைகளும் ஒட்டகங்களும் எந்தப் பக்கம் திரும்பினவோ அந்தப் பக்கமாக கிடைத்த வழிகளை பயன்படுத்தி ஓட்டமெடுக்க ஆரம்பித்தன.
இன்னும் ஒரு சில முஸ்லிம் வீரர்கள் தான் தங்களது தலைமைக்குக் கட்டுப்பட்டு நிலைகுலையாமல் தங்களுடைய தலைமைகளுடன் களத்தில் நின்று கொண்டிருந்தார்கள்.
ஒட்டு மொத்த தளபதியாகச் சென்றிந்த இறைத்தூதர் ஸல் அவர்கள் இப்பொழுது முஸ்லிம்களைப் பார்த்த அறைகூவல் விடுக்கலானார்கள் நிச்சயமாக சந்தேகமின்றி நான் இறைத்தூதராவேன்.
நான் அப்துல் முத்தலிப் அவர்களின் மகனுமாவேன் என்று கூறி விட்டு உங்களது கண்களால் என்னைப் பாருங்கள் உங்களுக்கு முன்பாக நான் நின்று கொண்டிருக்கின்றேன் இன்னும் உறுதியாகவும் நிலைகுலையாமலும் இன்னும் எதிரிகளைக் கண்டு பயந்து ஓடாமலும்.. அப்பாஸ் ரழி அவர்கள் பின்பு கூவி அழைக்கலானார்கள்.. இறைநம்பிக்கையாளர்களே எங்கே ஓடுகின்றீர்கள்?
வல்லமை மிக்க அல்லாஹ்வின் தூதர் உங்களை அழைக்கின்றார் திரும்பி வாருங்கள்.. இன்னும் உங்களது தூதர் ஸல் பக்கம் வாருங்கள் என்று உரக்கக் கூவி அழைக்கலானார்கள்.
அப்பாஸ் ரழி அவர்களின் ஓங்கிய குரலோசையைச் செவிமடுத்த நபித்தோழர்கள் அனைவரும் ஆகா.. நாம் தவறு செய்து விட்டோமே.. என்று வருந்தியவர்களாக இறைத்தூதர் ஸல் அவர்கள் மீது கொண்ட அன்பின் காரணமாக மீண்டும் திரும்பி வந்தார்கள்.
இன்னும் அவர்கள் குரல் கொடுத்தவர்களாக.. ஓ அல்லாஹ்வின் தூதரவர்களே உங்களது அழைப்பைக் கேட்டு நாங்கள் திரும்பி வந்து விட்டோம் என்று மறுமொழி கூறினார்கள்.
சிதறி ஓடிய நபித்தோழர்கள் இப்பொழுது தங்களை ஒருங்கிணைத்துக் கொண்டு இழந்த சக்தியை மீண்டும் பெற்றவர்களாக எதிரிகளை நோக்கிப் பாய ஆரம்பித்தார்கள்.
காலித் பின் வலீத் ரழி அவர்களின் கூர்மையான வாள் எதிரிகளின் படைகளை குத்திக் கீறிக் கொண்டு சென்றதோடல்லாமல் எதிர் கொண்ட அத்தனை எதிரிகளையும் துவம்சம் செய்ய ஆரம்பித்தது.
இறைத்தூதர் ஸல் அவர்களது உரை மற்றும் இறைநம்பிக்கையின் மீது கொண்ட ஆவலில் பிறந்த உயிர்த் துடிப்பான சக்தியானது இப்பொழுது இறைஉவப்புப் பெற்றுத் தரக் கூடிய மரணத்தைச் சுவைத்துப் பார்ப்பதற்காக கொழுந்து விட்டெறிந்த ஆவலாக மாறியது சிங்கத்தைப் போல எதிரிகளை எதிர்த்துப் போராடத் தூண்டியது.
இறைத்தூதர் ஸல் அவர்கள் காலித் பின் வலீத் ரழி அவர்களது காயங்களைப் பார்க்க வந்ததும் அதுவே தனக்குக் கிடைத்த மிகப் பெரும் பாக்கியமாகக் கருதிய காலித் பின் வலீத் ரழி அவர்களுக்கு சந்தோஷம் கரையுடைத்துச் சென்றது.
இன்னும் இறைத்தூதர் ஸல் அவர்களது மலரிதழ்களிலிருந்து எச்சிலை உமிழ்ந்து காலித் பின் வலீத் ரழி அவர்களது காயங்களில் தடவி விட்டு விரைந்து ஆறுவதற்கு பிரார்த்தித்தார்கள்.
ஹுனைன் போரில் வெற்றி பெற்ற பின்பு இறைத்தூதர் ஸல் அவர்களும் அவர்களது தோழர்களும் சிறிது காலம் அங்கே தங்கியிருந்து காயம்பட்டவர்களுக்கு சிகிச்சையையும் ஓய்வும் எடுத்துக் கொண்டார்கள்.
இந்த நகரம் தான் முந்தைய மக்கா வாழ்க்கையில் ஒருமுறை இறைத்தூதர் ஸல் அவர்கள் இஸ்லாத்தின் தூதை எடுத்து வைக்கச் சென்ற பொழுது இஸ்லாத்தை இதமாக வரவேற்பதற்குப் பதிலாக இறைத்தூதர் ஸல் அவர்களை சொல்லொண்ணா துயரத்திற்கு ஆளாக்கியதோடு இரத்தம் சொட்டச் சொட்ட வெளியேற்றியது.
இறைத்தூதர் ஸல் அவர்களுக்கு நேர்ந்த இந்தக் கொடுமைகளையும் இரத்தம் சொட்டச் சொட்ட மரநிழலில் அமர்ந்திருப்பதைக் கண்ட வானவர்கள் உங்களைத் துன்புறுத்திய இந்த மக்களை இந்த இரு மலைகளுக்கு இடையே வைத்து நாங்கள் நசுக்கி அழித்து விடுகின்றோம் என்று இறைத்தூதர் ஸல் அவர்களிடம் கேட்ட பொழுது அதற்கு அனுமதி மறுத்த இறைத்தூதர் ஸல் அவர்கள் நான் மக்களைத் துன்புறுத்துவதற்காகவோ அல்லது அழித்தொழிப்பதற்காகவோ அனுப்பப்பட்ட தூதனல்ல இன்றில்லா விட்டாலும் நாளை இவர்களது சந்ததியினராவது இஸ்லாத்தை ஏற்றுக் கொள்ளக் கூடுமல்லவா?
அன்றைக்கு இரத்தம் சொட்டச் சொட்ட வெளியேற்றப்பட்ட இறைத்தூதர் ஸல் அவர்கள் இன்றைக்கு அதே நகரத்தில் ஒரு மிகப் பெரிய படையின் தலைமைத் தளபதியாக உள்ளே நுழைகின்றார்கள்.
நுழைந்ததோடு மட்டுமல்லாது அன்றைய மிகப் பெரிய குலங்களாக விளங்கிய பனூ கவஸான் மற்றும் அவர்களது நட்புக் குலங்களுக்கு எதிராகவே படை நடத்தி வந்திருந்தார்கள்.
பனூ கவஸான்கள் முஸ்லிம்களின் மிகப் பெரிய படையைப் பார்த்துக் கொண்டிருந்த பொழுது பனூ தக்கீப் குலத்தவர்கள் தங்களது கோட்டைக்குள் சென்று ஒளிந்து கொண்டார்கள்.
கோட்டையை முற்றுகையிட்ட முஸ்லிம்கள் இப்பொழுது காலித் பின் வலீத் ரழி அவர்கள் வழியாக.. எதிரிகளே... எங்களை நேரில் வந்து சந்தியுங்கள்... என்று அறைகூவல் விட்டுக் கொண்டிருந்தார்கள்.
இன்னும் கோட்டைக்குள் ஒரு வருடத்திற்குத் தேவையான உணவுப் பொருட்கள் தண்ணீர் போன்றவற்றையும் அவர்கள் முன்பே சேகரித்தும் வைத்திருந்தார்கள்.
முற்றுகை கைவிடப்பட்ட சிறிது நாட்களுக்குள் பனூ கவாஸான் மற்றும் பனூ தக்கீப் குலத்தவர்கள் இஸ்லாத்தை ஏற்றுக் கொண்டார்கள்.
முற்றுகையின் பொழுது காலித் பின் வலீத் ரழி அவர்கள் காட்டிய வீரம் மற்றும் கொண்ட கொள்கையில் உறுதி அற்பணிப்பு ஆகிய அனைத்தும் இணைந்து இஸ்லாத்தினை மேலோங்கச் செய்ய வேண்டும் என்ற அவரது உறுதியை வெளிப்படுத்திக் காட்டியது.
ஒருமுறை இறைத்தூதர் ஸல் அவர்கள் தனது பிரதிநிதி ஒருவரை அனுப்பி அந்த மக்களிடம் ஜகாத் என்ற ஏழை வரியை வசூலித்து வரும்படி அனுப்பி வைத்தார்கள்.
இறைத்தூதர் ஸல் அவர்களிடமிருந்து பிரதிநிதிகளின் குழு ஒன்று வருவதை அறிந்து அந்தக் குலத்தலைவர்கள் தங்களது இருப்பிடத்தை விட்டு வெளிக்கிளம்பி புறநகர்ப் பகுதிக்கு வந்து வரக் கூடிய தலைவர்களை வரவேற்கக் காத்திருந்தார்கள்.
பிரதிநிதிகள் நகரை நெருங்க அவர்களை எதிர்கொண்டழைப்பதற்க்காக தலைவர்கள் வருவதைத் தவறாகப் புரிந்து கொண்ட பிரதிநிதிகள் அவர்கள் தங்களைத் தாக்கத் தான் வருகின்றார்கள் என நினைத்து பயந்தவர்களாக மதீனாவிற்கே மீண்டும் திரும்பி வந்து விடுகின்றார்கள்.
இன்னும் பனூ முஸ்தலக் குலத்தவர்கள் ஜகாத் தர மறுத்து விட்டார்கள் என்ற செய்தியை இறைத்தூதர் ஸல் அவர்களிடம் இந்தப் பிரதிநிதிகள் கூறியவுடன் இறைத்தூதர் ஸல் அவர்கள் பேரதிர்ச்சி அடைந்தார்கள்.
மேலும் இது விஷயமாக அவர்கள் மீது போர் தொடுப்பதற்கு முன்பு காலித் பின் வலீத் ரழி தலைமையில் ஒரு குழுவை அனுப்பி உண்மை நிலவரத்தை முதலில் அறிந்து கொள்ள வேண்டும் என்று இறைத்தூதர் ஸல் அவர்கள் விரும்பியதோடல்லாமல் காலித் பில் வலீத் ரழி தலைமையில் ஒரு குழுவையும் அனுப்பி வைத்தார்கள்.
இக்குழுவுக்கு காலித் பின் வலீத் ரழி அவர்களைத் தேர்ந்தெடுத்ததன் காரணமென்னவெனில் அவர்களின் தொலைநோக்குப் பார்வை அறிவு மற்றும் நிரம்பிய பல தகுதிகள் தான் காரணமாகும் என்பதில் சந்தேகமில்லை.
இன்னும் அந்த மக்களைச் சந்திக்குமிடத்து எந்தவித உணர்ச்சிகளுக்கும் இடங்கொடாமல் நிலைமையை நன்கு அவதானித்து நடந்து கொள்ளும்படி இறைத்தூதர் ஸல் அவர்கள் அறிவுறுத்தி அனுப்பி வைத்தார்கள்.
நகரின் நிலவரத்தை சரியாகக் கணிப்பிட வேண்டும் என்று நினைத்த காலித் பின் வலீத் ரழி அவர்கள் தனது தோழர் ஒருவரை மாறுவேடம் அணியச் செய்து நகருக்குள் அனுப்பி வைத்தார்கள்.
அவர்கள் அதிகாலைத் தொழுகையை பள்ளிவாசலில் நிறைவேற்றுவதைக் கண்டேன் இன்னும் அவர்கள் குறைவான மக்கள் தொகையினராகத் தான் இருக்கின்றார்கள் என்றும் கூறினார்.
இதனைக் கேட்ட காலித் பின் வலீத் ரழி அவர்கள் சந்தோஷமடைந்தவர்களாக அவர்களது நல வாழ்வுக்காகவும் மறுமைக்காகவும் பிரார்த்தித்தார்கள்.
அதிகாலை நேரம் சற்று வெளிச்சம் பரவியதும் தானே நகருக்குள் சென்று நகரின் முக்கியத் தலைவர்களைச் சந்தித்த காலித் பின் வலீத் ரழி அவர்கள் ஜகாத் கொடுக்க மறுத்ததன் காரணத்தை அவர்களிடம் வினவினார்கள்.
தாங்கள் இறைத்தூதர் ஸல் அவர்களிடமிருந்து வந்த பிரதிநிதிகளை எதிர்கொண்டு வரவழைக்க நகரின் வெளிப்பகுதிக்கு வந்ததாகவும் நாங்கள் வருவதைப் பார்த்த அவர்கள் தாக்குதல் நடத்தத் தான் வருகின்றோம் என்று தவறாகப் புரிந்து கொண்டு திரும்பி வந்து விட்டதாகவும் விளக்கமளித்தார்கள்.
இன்னும் அந்த மக்களின் மார்க்க அடிப்படை அறிவு மற்றும் இஸ்லாமிய ஒழுக்க விழுமியங்களைப் பேணுவதில் அவர்கள் காட்டிய ஆர்வம் ஆகிய அனைத்தைப் பற்றியும் அறிந்து கொண்ட காலித் பின் வலீத் ரழி அவர்கள் திருப்தியும் சந்தோஷமும் அடைந்தார்கள்.
மதீனா திரும்பியதும் நடந்த விபரங்களை இறைத்தூதர் ஸல் அவர்களிடம் விளக்கிய காலித் பின் வலீத் ரழி அவர்கள் அவர்கள் எந்த குற்றச்சாட்டுக்கும் உரித்தானவர்கள் அல்ல என்பதையும் ஜகாத் கொடுப்பதில் அவர்கள் ஆர்வமுள்ளவர்கள் தான் என்பதையும் விளக்கினார்கள்.
நாம் அனுப்பிய முந்தைய பிரதிநிதிகள் தான் நடந்த சம்பவங்களைப் பற்றி நமக்கு தெளிவான தகவல்களைத் தராமல் மாறுபட்ட தகவல்களைத் தந்திருக்கின்றார்கள் என்றும் கூறினார்கள்.
அப்பொழுது இந்த நிகழ்ச்சியின் பொருட்டு அல்லாஹ் கீழ்க்கண்ட வசனத்தை இறக்கி அருளினான் முஃமின்களே ஃபாஸிக் தீயவன் எவனும் உங்களிடம் ஒரு செய்தியைக் கொண்டு வந்தால் அதைத் தீர்க்க விசாரித்துக் கொள்ளுங்கள் இல்லையேல் அறியாமையினால் குற்ற மற்ற ஒரு சமூகத்தாருக்கு நீங்கள் தீங்கு செய்து விடலாம் பின்னர் நீங்கள் செய்தவை பற்றி நீங்களே கைசேதப்படுபவர்களாக கவலைப்படுபவர்களாக ஆவீர்கள்.
இன்னும் காலித் பின் வலீத் ரழி அவர்களை அனுப்பி வைக்கும் பொழுது தனது தளபதிக்கு இறைத்தூதர் ஸல் அவர்கள் கொடுத்தனுப்பிய அறிவுரையும் கவனிக்கத்தக்கது.
இந்த அறிவுரையானது காலித் பின் வலீத் ரழி அவர்களை பொறுமையாகவும் நிதானமாகவும் நடவடிக்கையை எடுக்கத் துணை புரிந்ததோடல்லாமல் அவரது தூர நோக்கு மற்றும் பிரச்னையைத் தீர்த்து வைக்கக் கூடிய பேராற்றல் ஆகியவற்றையும் வெளிப்படுத்திக் காட்டியது இறைவனுக்கு மாறு செய்து விட்டார்களே என்று எண்ணி அவர்கள் மீது கடும் போரைத் திணக்காது நிலைமைச் சீர்தூக்கிப் பார்க்க வைத்தது.
ஒளுச் செய்து தன்னைச் சுத்தப்படுத்திக் கொள்வதற்காக அதிலிருந்து சிறிது தண்ணீரைத் பிடித்துக் கொண்டு வரும்படி இறைத்தூதர் ஸல் அவர்கள் தனது தோழர்களை வேண்டிக் கொள்கின்றார்கள்.
அதிலிருந்து தனது கை கால்கள் முகத்தையும் கழுவிக் கொண்ட இறைத்தூதர் ஸல் அவர்கள் மீதித் தண்ணீரை எங்கே தண்ணீர் கசிந்து கொண்டிருந்ததோ அதன் மீதே திருப்பி ஊற்றி விட்டார்கள் இறைத்தூதர் ஸல் அவர்கள்.
அந்தக் கோடையின் வெப்பத்தால் எங்கே தங்களது தோல்கள் வெடித்து விடுமோ என்று இறைத்தோழர்கள் நினைக்கும் அளவுக்கு அப்பொழுது வெயிலின் கொடுமை இருந்தது.
இன்னும் தங்களுக்குத் தேவையான தண்ணீரைச் சேமித்தும் வைத்துக் கொண்டார்கள் இன்னும் அதனை விட இழந்த சக்தியை அதன் மூலம் மீட்டுக் கொண்டார்கள்.
இப்பொழுது முஆத் பின் ஜபல் ரழி அவர்களைப் பார்த்து இறைத்தூதர் ஸல் அவர்கள் கூறினார்கள் நீண்ட நாட்கள் நீங்கள் வாழ்ந்தீர்கள் என்று சொன்னால் இந்த இடத்தில் பச்சைப் பசேலென்று தோட்டங்களைக் காண்பீர்கள் என்று கூறினார்கள்.
அற்புதமாக வெளிவந்த அந்த நீரூற்றிலிருந்து வெளிக்கிளம்பிய நீரானது அந்தப் பகுதியையே பச்சைப் பசேலென்ற தோட்டமாக உயிர்த் துடிப்புள்ள பூமியாக மாற்றியது.
இன்னும் அன்று வெளிக்கிளம்பிய அந்த நீரூற்று இன்றளவும் தொடர்ந்து தனது அற்புதத்தை நிகழ்த்திக் கொண்டு வருவதோடு அந்தப் பகுதியானது இன்றளவும் வரலாற்றுச் சிறப்பு மிக்க தளமாகத் திகழ்ந்து வருகின்றது.
இறைத்தூதர் ஸல் அவர்கள் தபூக்கை நோக்கி படை நோக்கிப் படை நடத்திக் கொண்டிருக்கும் பொழுது சிரியாவில் இருந்து வந்து கொண்டிருந்த வணிகக் கூட்டம் மூலம் ரோமச் சக்கரவர்த்தி முஸ்லிம்களை அழித்தொழிப்பதற்காக மிகப் பெரும் படை ஒன்றைத் திரட்டிக் கொண்டு மதீனாவிற்குள் நுழைவதற்காக தயார்படுத்தி வருகின்றார் என்ற செய்தியைக் கேள்விப்படுகின்றார்கள்.
இன்னும் அவர்களோடு பல அரபுக் குலத்தவர்களும் கை கோர்க்கக் காத்திருப்பதாகவும் அவர்கள் அனைவரும் சேர்ந்து முஸ்லிம்களை இந்தப் பூமிப் பந்திலிருந்து துடைத்தெறிவதற்குக் கங்கணம் கட்டி தங்களது படைகளைத் திரட்டி வருவதாகவும் அறிந்தார்கள்.
இன்னும் ரோமச் சக்கரவர்த்தியின் படைகள் ஏற்கனவே மதீனாவை நோக்கிப் புறப்பட்டு விட்டதாகவும் அந்தப் படை இப்பொழுது சிரியாவின் எல்லைப் பகுதியாகிய பல்கா என்ற இடத்தை அடைந்திருப்பதாகவும் என்ற செய்தியைக் கேள்விப்பட்ட இறைத்தூதர் ஸல் அவர்கள் ரோமச் சக்கரவர்த்தியை எதிர்த்துப் போர் புரிவதற்கு தங்களது உடல் பொருள் ஆவி அத்தனையையும் தத்தம் செய்தவற்கு தாயராகும்படி தனது தோழர்களுக்குக் கட்டளை இட்டார்கள்.
பயணம் மிக தூரமானதாக இருப்பதின் காரணமாக மிக நீண்ட தொலைவுக்கு ஏற்றாற் போல உணவு மற்றும் படைத் தளவாடங்களைத் தயாரிக்கும்படி இறைத்தூதர் ஸல் அவர்கள் உத்தரவிட்டதோடு எதிரிகள் நமது எல்லைக்குள் நுழைவதற்குள் நாம் அவர்களை முந்திக் கொண்டு அவர்களை எதிர்நோக்க வேண்டும் என்று இறைத்தூதர் ஸல் அவர்கள் விரும்பினார்கள்.
முன்னணிப் படைக்கு காலித் பின் வலித் ரழி அவர்களும் வலது புற அணிக்கு தல்ஹா பின் அபய்துல்லா ரழி அவர்களும் இடது புற அணிக்கு அப்துர்ரஹ்மான் பின் அவ்ஃப் ரழி அவர்களும் தலைமை தாங்கி படைகளை நடத்திச் சென்றார்கள்.
முஸ்லிம்களின் படைத்தயாரிப்புகளைப் பற்றி ஒற்றர்கள் மூலம் அறிந்து கொண்ட ரோமப் பேரரசன் சீஸர் இது போர் செய்வதற்குத் தகுந்த தருணமல்ல என்று போரைக் கைவிட்டு விட்டான்.
போர் கைவிடப்பட்ட நிலையில் இறைத்தூதர் ஸல் தபூக்கைச் சுற்றியுள்ள பகுதிகளுக்குத் தனது தோழர்களை அனுப்பி அங்குள்ள குலத்தவர்களுக்கு இஸ்லாத்தின் போதனை எடுத்து வைத்தார்கள்.
இன்னும் பல கிறிஸ்தவத் தலைவர்கள் இஸ்லாத்தின் உன்னதத்தை அறிந்து கொண்டு முஸ்லிம்களிடம் ஒப்பந்தங்களைச் செய்து கொண்டார்கள்.
அந்தக் குலத் தலைவர் அகீதர் பின் அப்துல் மாலிக் என்பவரை உயிருடன் பிடித்து இங்கு கொண்டு வாருங்கள் என்று இறைத்தூதர் ஸல் அவர்கள் கேட்டுக் கொண்டார்கள்.
இன்னும் அந்த இடத்தை அடைந்ததும் தனது தோழர்களை மெதுவாகப் பேசிக் கொள்ளும்படியும் இன்னும் குதிரைகளை மெதுவாக நடக்க விட்டு சலசலப்பு இல்லாமல் நகரத்திற்குள் நுழையும்படியும் கட்டளையிட்டார்கள்.
கதவு தட்டப்படும் ஓசையைச் செவி மடுத்த அவனது மனைவி நீங்கள் எதிர்பார்த்துக் கொண்டிருந்த உங்களது வேட்டைப் பிராணி இப்பொழுது உங்களது கதவுக்கருகில் வந்து விட்டது இந்த சந்தர்ப்பத்தை நழுவ விடாதீர்கள் அவசரம் என்றாள்.
மது அருந்திக் கொண்டிருந்த அவன் மதுக்கிண்ணத்தை தரையில் வைத்து விட்டு அம்பை எடுத்து வில்லில் பூட்டிக் கொண்டு தனது சகோதரன் ஹஸனையும் இன்னும் தனது பணியாட்களையும் துணைக்கழைத்தான்.
அவனது சகோதரன் ஹஸன் முஸ்லிம்களை எதிர்த்து சற்று எதிர்ப்புக் காண்பித்தான் அவனால் அவனது எதிர்ப்பு பயனளிக்கவில்லை கொல்லப்பட்டு விட்டான்.
ஆனால் இறைத்தூதர் ஸல் அவர்கள் எந்த பழிவாங்கும் நடவடிக்கையும் எடுக்காமல் ஜிஸ்யா எனும் பாதுகாப்பு வரியைக் கட்டும்படி உத்தரவிட்டு அவனை விடுதலை செய்ததோடு அவனது பிரதேசத்தை அவனுக்கே விட்டுக் கொடுத்தார்கள்.
தாத்துஜன்தல் தலைவன் இறைத்தூதர் ஸல் அவர்களின் முன்னிலையில் கொண்டு வரப்பட்ட பொழுது அவன் விலையுயர்ந்த ஆடைகளையும் அதில் விலையுயர்ந்த தங்கத்தால் நெய்யப்பட்ட கயிற்றை தலையில் அணிந்திருந்தான்.
அந்தப் பகுதியில் வாழக் கூடிய பனூ ஹாரிஸ் குலத்தவர்களை இஸ்லாத்தின் பால் அழைக்குமாறு இறைத்தூதர் ஸல் அவர்கள் கட்டளையிட்டு அனுப்பி வைத்தார்கள்.
அவர்கள் இஸ்லாத்தை ஏற்றுக் கொண்டால் அங்கிருந்து கொண்டு அவர்களுக்கு இஸ்லாத்தையும் குர்ஆனையும் சுன்னாவையும் கற்றுக் கொடுங்கள்.
நஜ்ரான் பிரதேசத்தை அடைந்தவுடன் அந்தப் பகுதி மக்களைச் சந்தித்து இஸ்லாத்தின் மேன்மைகளைப் பற்றியும் அதன் கொள்கைகளையும் பற்றியும் காலித் பின் வலீத் ரழி அவர்கள் மிகவும் மென்மையான முறையில் அந்த மக்களுக்கு எடுத்துரைத்தார்கள்.
இன்னும் உறுதியான குரலில் கூறினார் நீங்கள் இஸ்லாத்தை ஏற்றுக் கொள்ளுங்கள் அது தான் உங்களைப் பாதுகாக்கும் அதுவன்றி இந்த உலகத்திலும் மறுமையிலும் உங்களைப் பாதுகாக்கக் கூடிய சக்தி எதுவுமில்லை.
இன்னும் இழிவிலிருந்தும் அவமானத்திலிருந்தும் உங்களைப் பாதுகாத்துக் கொள்ளுங்கள் என்று கூறி அவர்களை இஸ்லாத்தின் பால் அழைத்தார்.